《鸡鸣埭》
宋代·马之纯

台城五里到青溪，埭在青溪西复西。
向日只缘贪射雉，常时赤字此始鸣鸡。
翚鹞用处亦无几，羽翮贡来谁敢稽。
便是游田须有节，如何晨夕恣荒迷。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。